На основу члана 57. Статута општине Гаџин Хан („Службени лист Града Ниша“, број 63/08), члана 3. Одлуке о Општинском већу општине Гаџин Хан („Службени лист Града Ниша“, број 63/08) и чл. 30. Одлуке о буџету за 2016. год. (Сл.лист града Ниша 100/2015)

Општинско веће општине Гаџин Хан на 123. седници одржаној 06. јануара 2016.године, донело је :

**Р Е Ш Е Њ Е**

**О**

**ОБРАЗОВАЊУ КОМИСИЈЕ ЗА УТВРЂИВАЊЕ ОБИМА И ОЦЕНУ КВАЛИТЕТА РАДОВА И УСЛУГА НЕСУБВЕНЦИОНИСАНИХ КОМУНАЛНИХ ДЕЛАТНОСТИ ЈАВНОГ ПРЕДУЗЕЋА ДИРЕКЦИЈА ЗА ИЗГРАДЊУ И КОМУНАЛНУ ДЕЛАТНОСТ ГАЏИН ХАН**

1. Образује се Комисија за утврђивање обима и оцену квалитета радова и услуга

несубвенционисаних комуналних делатности Јавног предузећа Дирекција за изградњу

Гаџин Хан, у следећем саставу :

**1. Небојша Живковић- председник**

**2. Славиша Ивковић- заменик председника**

**3. Продан Вељковић- члан**

1. Задатак комисије је: да прати стање локалних путева, улица у насељима као и сеоске путеве, стање уличне расвете и друго на начин тако што ће извршити лични увид, примати информације од стране ЈП Дирекција за изградњу, Месних заједница и грађана као и налога и решења надлежних инспекцијских органа. Како су ове комуналне делатности поверене ЈП Дирекција од стране општине Гаџин Хан и дато искључиво право бављења, Комисија ће по Програму и потреби отварати налоге за појединачне врсте радова, контролисати радове, односно вршити надзор над извршењем радова и услуга несубвенционисаних комунаслних делатности и оверавати испостављене грађевинске књиге, ситуације и фактуре.
2. Комисија је дужна да донесе Пословник о свом раду и да исти достави Општинском већу на сагласност.

Број :06-02-27/16-III

У Гаџином Хану, 6.јануар 2016.године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић